Lolland-Falsters Stifts-Tidende, 1845-07-14
Den 12te Juli var en sand Glædes- og Festdag for Ourupgaard Godses Bønder. J Anledning af deres Godseier Hr. Tesdorpfs Giftermaal vare samtlige Godsets Bønder uopfordrede mødte paa Grændsen, af Godsets Jorder, for at modtage ham og Frue ved deres Ankomst fra Hamborg. Med Hr. Forvalter Forrall i Spidsen, som ved Kringelborg overrakte Hr. Tesdorpf nedenstaaende Adresse, ledsagede Bønderne tilhest Herskabet til Hovedgaarden, der var smagfuldt prydet med Grønt og Krandse, hvor ligeledes samtlige Godsets Bønderkoner havde samlet sig, for at modtage deres nye Godseierinde. Da Herskabet var steget af Vognen og Haand i Haand havde hilset de Tilstedeværende, blev der saluteret med Kanonskud og en Sang istemt i Anledning af Dagens Høitid. Hr. Tesdorpf udtrykte rørt sin Glæde over den Hjertelighed, hvormed han blev modtaget, hvortil den forsamlede Mængde udbrød i et tredobbelt Hurra for Hr. Tesdorpf og Frue. Med et Musikcorps i Spidsen gik derpaa Forsamlingen parviis forbi Hovedbygningen til den store Lade, hvor der var anrettet et festligt Middagsmaaltid, hvori over 200 Personer deeltoge. Over Bordet udbragtes Skaaler for det nygifte Brudepar, for Hr. Forpagter Tesdorpf, som igjen udbragte en Skaal for Danmark og for Danmarks Beboere, der venligen havde modtaget ham som Fremmed; for Hr. Forvalter Ferrall, hvem det glædede Bønderne her at finde Leilighed til at udtrykke deres Paaskjønnelse af den Forekommenhed og Velvillie, hvormed han i sit næsten 20-aarige Forhold til dem bestandig var kommet dem imøde; for Hr. Forvalter Bulling for den Nidkjærhed, han i Forening med Gaardens øvrige Personale havde udviist for at forskjønne Dagens Festlighed. Efter Maaltidet lød igjen en Kanonsalve, og Deeltagerne gik i Procession med Musiken foran rundt i Gaarden til Hovedbygningen, for at bringe det unge Brudepar deres Lykønskning og tillige takke for den Ære, de havde nydt, og den Gjæstmildhed, hvormed de vare blevne modtagne paa Gaarden, hvorpaa de istemte et 3 Gange Hurra. Hr. Tesdorpf takkede atter Forsamlingen og bragte den i Erindring den gode Forstaaelse og den Velvillighed, hvormed de i den Tid, han havde være Eier af Godset, havde imødekommet hinanden, hvilket han haabede skulde vedblive; han vilde bidrage Alt, hvad der stod i hans Magt til Opfyldelsen af deres billige Ønsker og Løsningen af de Baand, som endnu mulig kunde trykke Godsets Beboere; han udbragte derpaa en Skaal for Ourupgaard Godses Bønder og deres Koner, som blev besvaret med et stormende Hurra. Den øvrige Tid af Dagen tilbragtes med Dands, hvori Hr. Tesdorpfmed Frue deeltoge. Kl. 8 om Afteneg forkyndte et Kanonskud Dagens Festlighed som tilendebragt, hvorpaa alle forlode Dandsepladsen i den muntreste Stemning, og Forsamlingen igjen med Musiken foran defilerede engang rundt i Gaarden og derpaa, opstillet foran Hovedbygningen, istemte en Slutnings=Sang, som var forfattet af en af Godsets Bønder. Endnu engang takkede Hr. Tesdorpf Forsamlingen for den Orden og herlige Tone, der havde hersket ved den hele Fest, hvorefter Forsamlingen adskiltes med et Hurra og under Kanonskud. Enhver af Durupgaard Godses Bønder vil vist bevare denne Dag i en kjær Erindring. Fra samtlige Ourupgaard Godses Bønder. Til Hr. Proprietair Tesdorps. den 12te Juli 1845. En indflydelsesrig Begivenhed, der berører den Mand, af hvem Manges Velvære er afhængigt, har naturligviis stor Betydning for alle dem, der ere knyttede til ham med saadanne Baand, at deres timelige Vel meere eller mindre er afhængigt af hans indflydelsesfulde Bestyrelse og velvillige Sindelag. Det er ikke nødvendigt enkeltviis at nævne de kloge, velvillige og opoffrende Handlinger, af hvilke Deres Bestyrelse med Hensyn til Fæstegodset, imedens Ourupgaard har været i Deres Besiddelse, er en Kjæde. Vi kjende dem Alle, og føle deres afgjørende Jndflydelse paa vor Stilling og vore huuslige Forhold. Det er nok at vi sige – og vi sige det med den inderligste Overbeviisning - at De stedse ydede den Flittige, men Uformuende, Skaansel; at De paa mange Maader fremhialp og opmuntrede den Stræbsomme; at De af alle Kræfter søgte at vække Sands for Orden, for Arbeidsomhed, for Forædling af vore Huusdyr og for et bedre Agerbrug, samt at De opgav store Pengefordeel for det Princip, at conservere værdige Medlemmer af Familien i Fæstegaardens Besiddelse. Det er derfor, at vi samtlige Fæstegaardmænd under Ourupgaards Gods med taknemlige Følelser idag hilse dem for første Gang efterat De har knyttet Livets meest betydningsfulde Baand, og derhos bede Dem at tolke vorærefrygtfulde Hilsen for den Medvandrerinde paa Livets Bane, De har valgt Dem. Maatte De i den nye huuslige Stilling, hvori De er indtraadt, finde Opmuntring til fremdeles at virke for Deres Undergivnes Vel, og maatte et langt og lykkeligt Samliv, ledsaget af alle Ægtestandens Velsignelser, lønne Deres ædle og uegennyttige Bestræbelser, for at skabe Lykke og Tilfredshed trindt om Dem i Deres udbredte Virkekreds, Samtlige Fæstere under Ourupgaard Gods.